ADERES Burjassot rep diferents reconeixements en la I Gal·la de l’Esport de la Federació Valenciana de Discapacitats Intel·lectuals
2025-07-24

La localitat de Godella ha acollit aquests dies la celebració de la I Gal·la de l’Esport de la Federació Valenciana de Discapacitats Intel·lectuals de la Comunitat Valenciana (FEDI-CV). Una gala en la qual s’ha premiat a un dels components de l’ADERES Burjassot i en la qual es va retre homenatge a qui va ser president de l’entitat burjassotera, Julio Talavera.

En el cas del jugador premiat, es tracta de Luis Renovell, per ser el Campió Autonòmic de Petanca.

Per la seua banda, els fills de Julio Talavera van ser els encarregats d’arreplegar la placa d’homenatge a Julio; un homenatge amb el qual es destaca la gran labor realitzada en el club per Julio, en pro de la integració de les persones amb discapacitat intel·lectual en tots els àmbits socials i, especialment, en l’esportiu.